སྲོལ་རྒྱུན་མཛེས་རྩལ་གྱི་རྣམ་གྲངས་ལ་སྤྱི་ཡོངས་སུ་སྲུང་སྐྱོབ་ཀྱི་གནས་ཚུལ་བཟང་ཞིང་།དགོས་མཁོ་དང་ཉེར་སྤྱོད་ཀྱི་ཁྱབ་ཁོངས་ཆེ་བས།ཚོང་ལས་ཀྱི་བེད་སྤྱོད་དང་སྤྱི་ཚོགས་དཔལ་འབྱོར་གྱི་རིན་ཐང་ཆེན་པོ་ལྡན་པ་རེད།སྲོལ་རྒྱུན་མཛེས་རྩལ་གྱི་ཁྲོད།འཇང་རིགས་ཀྱི་སྟོན་པའི་རི་མོའི་འབྱུང་གནས་ནི་སན་པ་ཤང་འབའ་སྡེ་གྲོང་སྡེ་ཡིན་ལ།སྟོན་པའི་འདྲ་གཟུགས་ཡི་གེ་ལ་རི་མོའི་ཡི་གེ་ཡང་ཟེར་ཏེ།ཕུན་སུམ་ཚོགས་པའི་སྟོན་པའི་རིག་གནས་ཡོངས་སུ་བསྟན་པས།བདེ་ཆེན་གྱི་སྲོལ་རྒྱུན་མཛེས་རྩལ་གྱི་མཚོན་བྱེད་རྣམ་གྲངས་ཞིག་ཡིན་ཞིང་།དེ་ལ་མཐོང་ཆེན་བྱེད་དགོས་པ་རེད།སེམས་ཀྱི་ཉི་ཟླའི་བོད་བརྒྱུད་ནང་བསྟན་ཆོས་ལུགས་ཀྱི་ལྡེབས་རིས་ལ་ཆོས་ལུགས་ཀྱི་རི་མོ་དང་།འཇིག་རྟེན་པའི་རི་མོ་སོགས་ཡོད་པས་མཛེས་དཔྱད་ཀྱི་རིན་ཐང་ཆེ།བོད་ཀྱི་ལྡེབས་རིས་འབྲི་བཞེངས་བྱེད་སྐབས་གཏེར་ཁ་དང་རིན་པོ་ཆེ་སོགས་བཀོལ་ཡོད་པས།ཚོན་མདོག་རྣམ་པར་བཀྲ་ཞིང་རི་མོའི་བཟོ་བཀོད་དང་ཐིག་རིས་རབ་ཏུ་མཛེས།སྲོལ་རྒྱུན་མཛེས་རྩལ་ལ་ཆོས་ལུགས་དད་མོས་དང་དམངས་སྲོལ་རིག་གནས་ཀྱི་ནང་དོན་གཙོ་བོ་ཡིན་ཏེ།འཇོལ་རྫོང་སོགས་བོད་རིགས་ས་ཁུལ་གྱི་དགོན་པ་དང་།ལྷ་ཁང་།སྡོད་ཁང་།རྟ་ཟམ་སོགས་སུ་མཐོང་ཐུབ་པ་མ་ཟད།འཇོལ་རྫོང་གི་བོད་རིགས་མཛེས་འཆོས་ཚོན་རིས་ཀྱི་རྣམ་གྲངས་སུ།བོད་ཀྱི་རིག་གནས་དང་མི་རིགས་གཞན་གྱི་རིག་གནས་ཕན་ཚུན་མཉམ་འདྲེས་བྱེད་པ་དེ་ཡོངས་སུ་མཚོན་ཞིང་།པའེ་རིགས་དང་མཐའ་སྐོར་གྱི་གྲངས་ཉུང་མི་རིགས་ཀྱི་མཛེས་འཆོས་རྒྱུ་གཙོ་བོ་བསྡུ་ལེན་བྱས་ཏེ།ས་ཁུལ་གྱི་ཁྱད་ཆོས་འབུར་དུ་ཐོན་པ་རེད།